Document ID: 32008D0962

KOMISIJAS LĒMUMS
(2008. gada 15. decembris),
ar ko groza Lēmumus 2001/405/EK, 2002/255/EK, 2002/371/EK, 2002/740/EK, 2002/741/EK, 2005/341/EK un 2005/343/EK, lai pagarinātu ekoloģisko kritēriju spēkā esību Kopienas ekomarķējuma piešķiršanai dažiem ražojumiem
(izziņots ar dokumenta numuru K(2008) 8442)
(Dokuments attiecas uz EEZ)
(2008/962/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1)
Komisijas 2001. gada 4. maija Lēmums 2001/405/EK, ar ko nosaka ekoloģiskos kritērijus Kopienas ekomarķējuma piešķiršanai salvešpapīram (2), zaudē spēku 2009. gada 4. maijā.
(2)
Komisijas 2002. gada 25. marta Lēmums 2002/255/EK, ar ko nosaka ekoloģiskos kritērijus Kopienas ekomarķējuma piešķiršanai televizoriem (3), zaudē spēku 2009. gada 31. martā.
(3)
Komisijas 2002. gada 15. maija Lēmums 2002/371/EK, ar ko nosaka ekoloģiskos kritērijus Kopienas ekomarķējuma piešķiršanai tekstilizstrādājumiem (4), zaudē spēku 2009. gada 31. maijā.
(4)
Komisijas 2002. gada 3. septembra Lēmums 2002/740/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai gultas matračiem un groza Lēmumu 98/634/EK (5), zaudē spēku 2009. gada 28. februārī.
(5)
Komisijas 2002. gada 4. septembra Lēmums 2002/741/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai kopēšanas un zīmēšanas papīram un groza Lēmumu 1999/554/EK (6), zaudē spēku 2009. gada 28. februārī.
(6)
Komisijas 2005. gada 11. aprīļa Lēmums 2005/341/EK, ar ko nosaka ekoloģiskos kritērijus un ar tiem saistītās novērtēšanas un pārbaudes prasības Kopienas ekomarķējuma piešķiršanai personālajiem datoriem (7), zaudē spēku 2009. gada 30. aprīlī.
(7)
Komisijas 2005. gada 11. aprīļa Lēmums 2005/343/EK, ar ko nosaka ekoloģiskos kritērijus un ar tiem saistītās novērtēšanas un pārbaudes prasības Kopienas ekomarķējuma piešķiršanai portatīvajiem datoriem (8), zaudē spēku 2009. gada 30. aprīlī.
(8)
Atbilstīgi Regulai (EK) Nr. 1980/2000 ir laikus pārskatīti ekoloģiskie kritēriji, kā arī ar tiem saistītās novērtēšanas un verifikācijas prasības, kas noteiktas ar minētajiem lēmumiem.
(9)
Ņemot vērā minēto lēmumu dažādās pārskatīšanas procesa stadijas, ir lietderīgi pagarināt spēkā esības termiņus lēmumos noteiktajiem ekoloģiskajiem kritērijiem un ar tiem saistītajām novērtēšanas un verifikācijas prasībām. Lēmumiem 2002/255/EK un 2002/371/EK spēkā esības termiņš jāpagarina uz 7 mēnešiem, Lēmumam 2001/405/EK - uz 8 mēnešiem, Lēmumam 2002/740/EK - uz 10 mēnešiem, Lēmumiem 2005/341/EK un 2005/343/EK - uz 13 mēnešiem un Lēmumam 2002/741/EK - uz 15 mēnešiem.
(10)
Tādēļ attiecīgi jāgroza Lēmums 2001/405/EK, 2002/255/EK, 2002/371/EK, 2002/740/EK, 2002/741/EK, 2005/341/EK un 2005/343/EK.
(11)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstīgi Regulas (EK) Nr. 1980/2000 17. pantam,
IR PIEŅĒMUSI ŠO LĒMUMU.
1. pants
Lēmuma 2001/405/EK 3. panta tekstu aizstāj ar šādu:
“3. pants
Ekoloģis“kie kritēriji ražojumu grupai salvešpapīrs” un ar tiem saistītās vērtēšanas un pārbaudes prasības ir spēkā līdz 2010. gada 4. janvārim.”
2. pants
Lēmuma 2002/255/EK 4. panta tekstu aizstāj ar šādu:
“4. pants
Ekoloģiskie kritēriji ražojumu grupai “televizori” un ar tiem saistītās vērtēšanas un verifikācijas prasības ir spēkā līdz 2009. gada 31. oktobrim.”
3. pants
Lēmuma 2002/371/EK 5. panta tekstu aizstāj ar šādu:
“5. pants
Ekoloģiskie kritēriji ražojumu grupai “tekstilizstrādājumi” un ar tiem saistītās vērtēšanas un verifikācijas prasības ir spēkā līdz 2009. gada 31. decembrim.”
4. pants
Lēmuma 2002/740/EK 5. panta tekstu aizstāj ar šādu:
“5. pants
Ekoloģiskie kritēriji ražojumu grupai “gultas matrači” un ar tiem saistītās vērtēšanas un verifikācijas prasības ir spēkā līdz 2009. gada 31. decembrim.”
5. pants
Lēmuma 2002/741/EK 5. panta tekstu aizstāj ar šādu:
“5. pants
Ekoloģiskie kritēriji ražojumu grupai “kopēšanas un zīmēšanas papīrs” un ar tiem saistītās vērtēšanas un pārbaudes prasības ir spēkā līdz 2010. gada 31. maijam.”
6. pants
Lēmuma 2005/341/EK 3. panta tekstu aizstāj ar šādu:
“3. pants
Ekoloģiskie kritēriji ražojumu grupai “personālie datori” un ar tiem saistītās novērtēšanas un verifikācijas prasības ir spēkā līdz 2010. gada 31. maijam.”
7. pants
Lēmuma 2005/343/EK 3. panta tekstu aizstāj ar šādu:
“3. pants
Ekoloģiskie kritēriji ražojumu grupai “portatīvie datori” un ar tiem saistītās novērtēšanas un verifikācijas prasības ir spēkā līdz 2010. gada 31. maijam.”
8. pants
Šis lēmums ir adresēts dalībvalstīm.
Briselē, 2008. gada 15. decembrī

Labels: 3
12
1